બોલિવૂડના બાદશાહ ખાનને હવે જિંદગીના આ પડાવ પર પોતાને લઇ કોઇ ખાસ ઇચ્છા નથી. તે કહે છે કે હું પહેલાં એવી ઇચ્છા રાખતો હતો કે ખૂબ કામ કરું, સારું કામ કરું અને પૈસા તેમજ નામ કમાઉં, પરંતુ હવે મારાં બાળકો માટે કામના કરું છું કે તેઓ સ્વસ્થ રહે, સારી રીતે રહે અને નામના મેળવે. જ્યારે બાળકો મોટાં થઇ જાય છે ત્યારે આપણે તેમની પાસેથી કંઇક ને કંઇક શીખતાં હોઇએ છીએ. આજકાલનાં બાળકો ખૂબ જ સ્માર્ટ અને ફોક્સ્ડ છે. તેઓ ઇમાનદાર પણ હોય છે. હું મારાં મોટાં બે બાળકો આર્યન અને સુહાના પાસેથી એક સ્ટ્રેટ ફોરવર્ડ વાત કરવાનું શીખી રહ્યો છું.